
Eltérő fejlődési utak, közös lehetőségek – A koraszülött gyermekek fejlődésének nyomon követése és támogatása

[image: ]

LILA POLIP KIHÍVÁS 2026
Nyolc kar – nyolc kapcsolódási pont – egy közös felelősség
„Mert a fejlődéshez nem egyetlen segítő kéz, hanem megtartó kapcsolatok hálózata szükséges.”
A koraszülött gyermekek támogatásának egyik különleges jelképe a polip. A koraszülöttosztályokon alkalmazott, megfelelő biztonsági előírások szerint készített horgolt polipok csápjai a köldökzsinór tapintási élményére emlékeztethetnek. A polip így a biztonság, a kapcsolódás és a megtartó támogatás szimbólumává is vált.
A lila szín a koraszülött gyermekek és családjaik iránti szolidaritás, a figyelemfelhívás és az összetartozás jelképe.
Az idei kihívásban a polip nyolc karja a korai intervenció nyolc nélkülözhetetlen szakmai és emberi kapcsolódási pontját jeleníti meg.

1. Felismerés – Észrevesszük-e időben a fejlődési rizikókat?
2. Diagnosztika – Valóban megértjük-e a gyermek egyéni fejlődési profilját?
3. Kapcsolódás – Meghalljuk-e a gyermek és családja jelzéseit?
4. Biztonság – Megteremtjük-e az érzelmi és környezeti biztonság feltételeit?
5. Fejlesztés – A gyermek valódi szükségleteire építjük-e a támogatást?
6. Együttműködés – Tudunk-e közös szakmai nyelven gondolkodni?
7. Fejlődéskövetés – Észrevesszük-e az apró, de jelentős változásokat?
8. Jövőkép – Lehetőségeket látunk-e a gyermekben a korlátok helyett?

A kihívás: „Egy kar, egy gondolat, egy vállalás”
Arra hívjuk a Fővárosi Pedagógiai Szakszolgálat munkatársait, hogy a Koraszülöttek hete alkalmából válasszanak ki egyet a polip nyolc kapcsolódási pontja közül.
Fogalmazzanak meg egy rövid, szakmai tapasztalaton alapuló gondolatot vagy konkrét vállalást:
„Mit tehetek én azért, hogy egy koraszülött gyermek fejlődési útja biztonságosabb, követhetőbb és támogatóbb legyen?”
A válasz lehet egy új szakmai felismerés, egy jó gyakorlat, egy megváltoztatandó rutin vagy egy egyszerű, de jelentős szakmai vállalás.
A résztvevők gondolataiból a programsorozat végére összeállhat a „Korai intervenció nyolc karja” című közös szakmai üzenetgyűjtemény.
Tegyük lilává a novembert!

A kihíváshoz kapcsolódva arra is biztatjuk kollégáinkat, hogy a programsorozat idején egy lila ruhadarabbal, kiegészítővel vagy saját készítésű lila polipmotívummal fejezzék ki szolidaritásukat a koraszülött gyermekekkel és családjaikkal.
Aki szeretné, egy rövid szakmai üzenettel kísért fotót is készíthet a lila jelképről, amelyből közös virtuális mozaik állhat össze.
Egy lila jel. Egy szakmai gondolat. Egy közös ügy.
Mert minden fejlődési út más, de a támogató jelenlét mindegyiken számít.
Fővárosi Pedagógiai Szakszolgálat Korai Fejlesztési Centrum és Tanácsadó Szakmai Központ 
	Dátum
	Időpont
	Helyszín
	Program megnevezése
	Rövid leírás
	Célcsoport
	Férőhely
	Jelentkezés módja

	2026.11.16.
	14:00–15:00
	Online
	A születési hét nem jóslat – Fejlődési pályák, idegrendszeri sérülékenység és neuroplaszticitás
	A gesztációs kor, a biológiai rizikók és a protektív környezeti tényezők összefüggései. Két eltérő fejlődési pálya összehasonlító esetfeldolgozása; korrigált életkor, utánkövetés és szakmai döntési helyzetek. Előadó: Biró Rita Zsófia.
	Gyógypedagógusok, pszichológusok, konduktorok, védőnők, gyermekorvosok, kisgyermeknevelők
	Online – 50 fő
	Előzetes online regisztráció; határidő: 2026.11.13.
koraszulottekhete2026@fpsz.net

	2026.11.17.
	14:00–15:00
	Online
	Normál tartomány, mégis aggodalom? – Diagnosztikai vakfoltok és egyenetlen fejlődési profilok
	Bayley–III kognitív, nyelvi és motoros profilok értelmezése; mérési bizonytalanság, vizsgálati körülmények és szülői megfigyelések. Esetalapú döntés: kontrollvizsgálat, konzultáció vagy fejlesztési cél. Előadó: Biró Rita Zsófia.
	Gyógypedagógusok, pszichológusok, konduktorok, védőnők, gyermekorvosok, kisgyermeknevelők
	Online – 50 fő
	Előzetes online regisztráció; határidő: 2026.11.13.
koraszulottekhete2026@fpsz.net

	2026.11.19.
	14:00–15:00
	Online
	Fejlődés vagy mérési ingadozás? – A folyamatdiagnosztika és a korai intervenció eredményessége
	Longitudinális fejlődéskövetés három mérési időpont tükrében; valódi készségváltozás és mérési ingadozás elkülönítése. Funkcionális indikátorok, családi prioritások és a fejlesztési terv újratervezése. Előadó: Biró Rita Zsófia.
	Gyógypedagógusok, pszichológusok, konduktorok, védőnők, gyermekorvosok, kisgyermeknevelők
	Online – 50 fő
	Előzetes online regisztráció; határidő: 2026.11.13.
koraszulottekhete2026@fpsz.net

	2026.11.20.
	14:00–15:00
	Online
	Elveszhet-e egy gyermek a rendszerben? – A koraszülött gyermekút kritikus pontjai
	Fiktív gyermekút a neonatológiai utánkövetéstől a védőnői jelzésen és a szakszolgálati vizsgálaton át a korai fejlesztésig. Négy döntési pont, ellátási késedelmek, információátadás és szakmaközi felelősség. Előadó: Biró Rita Zsófia.
	Gyógypedagógusok, pszichológusok, konduktorok, védőnők, gyermekorvosok, kisgyermeknevelők
	Online – 50 fő
	Előzetes online regisztráció; határidő: 2026.11.13.
koraszulottekhete2026@fpsz.net


Fővárosi Pedagógiai Szakszolgálat Korai Fejlesztési Centrum és Tanácsadó Szakmai Központ
2026. november 16–20. | Online szakmai programsorozat
A kezdet nem határozza meg a teljes történetet…

Vannak gyermekek, akiknek az életútja a vártnál korábban kezdődik. Akik számára az első hetek nem csupán az ismerkedésről, hanem az alkalmazkodásról, az idegrendszeri érésről és sokszor komoly megküzdésekről is szólnak.

De vajon mit jelent a koraszülöttség a gyermek későbbi fejlődése szempontjából? Mennyire határozzák meg a kezdeti életfeltételek a fejlődési lehetőségeket? Mit tudunk megmutatni a vizsgálatainkkal, és mi az, amit csak az idő, a megfigyelés és a gyermek környezetének megismerése tárhat fel?

A koraszülöttség nem csupán neonatológiai kérdés. A fejlődéslélektan, az idegtudomány, a gyógypedagógia és a korai intervenció közös szakmai területe, ahol a biológiai sérülékenység, a neuroplaszticitás, a környezeti hatások és a családi erőforrások együttesen formálják a gyermek fejlődési lehetőségeit.
Az idei Koraszülöttek hete négy olyan szakmai kérdést állít a középpontba, amelyekre ritkán adható egyetlen, minden gyermekre érvényes válasz.

· Mit jelez előre a koraszülöttség, és mit nem?
· Mikor válhat egy kedvező teszteredmény megtévesztővé?
· Hogyan különböztethetjük meg a valódi fejlődést a mérési ingadozástól?
· Hogyan biztosíthatjuk, hogy egyetlen gyermek se vesszen el az ellátórendszerek találkozási pontjain?

A négynapos online műhelysorozat során a tudományos eredmények, a fejlődésdiagnosztikai dilemmák és a gyakorlati esetfeldolgozások találkoznak.

Nem kész válaszokat szeretnénk csupán átadni, hanem közös gondolkodásra hívjuk mindazokat, akik a koraszülött gyermekek és családjaik támogatásában szerepet vállalnak.
Mert a korai intervenció egyik legfontosabb kérdése nem kizárólag az, hogy hol tart ma a gyermek, hanem az is, hogy milyen lehetőségeket teremthetünk számára a holnaphoz.



Fővárosi Pedagógiai Szakszolgálat Korai Fejlesztési Centrum és Tanácsadó Szakmai Központ
RÉSZVÉTELI INFORMÁCIÓK

A Koraszülöttek hete 2026 online szakmai programsorozaton való részvétel ingyenes, azonban előzetes regisztrációhoz kötött. Kérjük, hogy részvételi szándékukat a 2026. november 16., 17., 19. és 20. napján megrendezendő online programokra legkésőbb 2026. november 13-ig (péntek) jelezzék.

Az online csatlakozáshoz szükséges linket a regisztráció során megadott e-mail-címre legkésőbb az adott programnapot megelőző napon küldjük meg.

További információ: koraszulottekhete2026@fpsz.net
A szervezőbizottság a programváltoztatás jogát fenntartja.











Fővárosi Pedagógiai Szakszolgálat I. Kerületi Tagintézménye
	Dátum
	Időpont
	Helyszín
	Program megnevezése
	Rövid leírás
	Célcsoport
	Férőhely
	Jelentkezés módja

	2026.11.17.
	14:00
	FPSZ I. Kerületi Tagintézménye,
1012 Budapest,
Logodi utca 80.
	Beszélgetés a koraszülött gyermekeket és szüleiket érintő kérdéskörökről, szakértő bevonásával, valamint közös KORIP horgolás.
	Interaktív beszélgetésre nyílik lehetőség meghívott szakértőnkkel, ahol a résztvevők kérdéseiket és tapasztalataikat is megoszthatják. 

A programot közös KORIP-horgolással zárjuk, amely során kifejezhetjük támogatásunkat a koraszülött babák és családjaik felé.

A rendezvényen való részvétel ingyenes, de regisztrációhoz kötött. A regisztrációt követően a résztvevők megkapják a horgoláshoz szükséges leírást, amely alapján az alkotást ajánlott már otthon elkezdeni. Az eseményen a megkezdett munkák közös befejezésére kerül sor. A horgolás opcionális, nem kötelező eleme az eseménynek. 
	Minden érdeklődőt szeretettel várunk.
	15 fő
	info.01@fpsz.net e-mail
címen lehetséges.







Fővárosi Pedagógiai Szakszolgálat IV. Kerületi Tagintézménye
	Dátum
	Időpont
	Helyszín
	Program megnevezése
	Rövid leírás
	Célcsoport
	Férőhely
	Jelentkezés módja

	2026.11.17.
	13:00-14:00
	FPSZ IV. Kerületi Tagintézménye
1041 Budapest, Szigeti József u.1-3. (bejárat a Deák Ferenc u. felől, kapucsengő: 10-es)
	Eltérő fejlődési utak, közös lehetőségek – A koraszülött gyermekek fejlődésének nyomon követése és támogatása. 
A korai élet kezdeti nehézségei a családban. Hogyan segíthetünk?

	Kerekasztal beszélgetés a koraszülött gyermekek fejlesztési lehetőségeiről konduktori és gyógypedagógiai szemmel. 
	Bölcsődei kisgyermeknevelők
és intézményvezetők. 
	20 fő
	e-mailben:
info.04@fpsz.net















Fővárosi Pedagógiai Szakszolgálat VII. Kerületi Tagintézménye
	Dátum
	Időpont
	Helyszín
	Program megnevezése
	Rövid leírás
	Célcsoport
	Férőhely
	Jelentkezés módja

	2026.11.17.
	13:00-
14:00
	FPSZ VII. Kerületi Tagintézménye, 1075 Budapest Rumbach S. u 10.
	Felfedezés minden érzékszervvel – fejlesztési lehetőségek otthon
	Az előadás során olyan egyszerű, otthon is könnyen megvalósítható játékötleteket mutatunk be, amelyek játékos formában támogatják gyermekük érzékelését, mozgását és fejlődését.
	szülők
	5-6 fő
	e-mailben:
domonkos.agnes.kp@fpsz.net

	2026.11.18
	16:00-
17:00
	FPSZ VII. Kerületi Tagintézménye, 1075 Budapest Rumbach S. u 10.
	Lépésről lépésre, szóról szóra – a mozgás és a beszéd fejlődése kisgyermekkorban
	Bemutatjuk, hogyan segíthetik a szülők egyszerű, otthon is alkalmazható játékokkal és tevékenységekkel gyermekük mozgásának, kommunikációjának és beszédének fejlődését 0–3 éves korban.
	szülők
	5-6 fő
	e-mailben: majtanne.farkas.andrea.07@fpsz.net











Fővárosi Pedagógiai Szakszolgálat IX. Kerületi Tagintézménye
	Dátum
	Időpont
	Helyszín
	Program megnevezése
	Rövid leírás
	Célcsoport
	Férőhely
	Jelentkezés módja

	2026.11.18.
	13:00-
14:00
	FPSZ IX. Kerületi Tagintézménye
1095 Budapest Mester u. 67., bejárat: 1097 Budapest, Tóth Kálmán u. 35.
	Kasparek Pál gyógytornász előadása és kerekasztal beszélgetés
	Az előadás a koraszülöttek korai fejlesztésének legújabb kutatási eredményeit mutatja be, különös tekintettel a cerebral paresis (CP) korai mozgásszűrésére és a neuro-hidroterápiára.
	FPSZ IX. Kerületi Tagintézményének
munkatársai
és más kerületi tagintézmények korai fejlesztésben dolgozó szakemberei
	10 fő
	e-mailben 2026.11.13-ig: varga.veronika.09@fpsz.net

	2026.11.16-20.
	
	FPSZ IX. Kerületi Tagintézménye
1095 Budapest Mester u. 67., bejárat: 1097 Budapest, Tóth Kálmán u. 35.
és kerületi partnerintézmények, óvodák
	Apró lábak, nagy lépések – Koraszülöttek Világnapja a lila zokni jegyében (figyelemfelhívó projekt)
	Tagintézményünk terápiás óráin a lila zokni szimbólumát hívjuk segítségül: kreatív és fejlesztő feladatlapokon keresztül vezetjük be az óvodás és kisiskolás gyermekeket a koraszülöttség témájába. A program célja, hogy játékos, kötetlen beszélgetésekkel formálja a legkisebbek szemléletét, és növelje az elfogadást a környezetükben lévő társak iránt. Az elkészült alkotásokat kitesszük a faliújságra figyelemfelhívás céljából.
	FPSZ IX. Kerületi Tagintézményének munkatársai
	
	

	2026.11.19.
	15:00-
18:00
	FPSZ IX. Kerületi Tagintézménye
1095 Budapest Mester u. 67., bejárat: 1097 Budapest, Tóth Kálmán u. 35.
	Logopédiai szülőkonzultáció
	Logopédiai szülőkonzultáció koraszülött gyermekek szüleinek
	szülők
	3 fő
	e-mailben 2026.11.13-ig: varga.veronika.09@fpsz.net



Fővárosi Pedagógiai Szakszolgálat XX. Kerületi Tagintézménye
	Dátum
	Időpont
	Helyszín
	Program megnevezése
	Rövid leírás
	Célcsoport
	Férőhely
	Jelentkezés módja

	2026.11.10. 
	14:00-15:00
	FPSZ XX. Kerületi Tagintézménye 
1205 Budapest Mártírok útja 51. 
	Játéktevékenység újszülöttkortól csecsemőkor végéig
	Koraszülött baba igényeinek felismerése, játéktevékenységbe épített otthoni fejlesztési lehetőségek. Mivel, hogyan és miket játszhatunk kisbabánkkal? 
	 szülők
	15 fő
	e-mailben: info.20@fpsz.net

	2026.11.10.
	15:00-17:00
	FPSZ XX. Kerületi Tagintézménye
1205 Budapest Mártírok útja 51. 
	Korai felismerés, gyors és hatékony beavatkozás lehetőségei, korai fejlesztés jellemzői, bekerülés módja és lehetőségei, együttműködés fontossága és megvalósulása
	Kerekasztal beszélgetés a korai fejlesztés témakörében házigyermekorvosokkal, védőnőkkel
	házi gyermekorvos, védőnő
	15 fő
	e-mailben: info.20@fpsz.net

	2026.11.11. 
	09:00-10:00
	FPSZ XX. Kerületi Tagintézménye 
1205 Budapest Mártírok útja 51. 
	Játéktevékenység újszülöttkortól csecsemőkor végéig
	Koraszülött baba igényeinek felismerése, játéktevékenységbe épített otthoni fejlesztési lehetőségek Mivel, hogyan és miket játszhatunk kisbabánkkal? 
	 szülők
	15 fő
	e-mailben: info.20@fpsz.net

	2026.11.11.
	10:00-12:00.
	FPSZ XX. Kerületi Tagintézménye 
1205 Budapest Mártírok útja 51. 
	Korai felismerés, gyors és hatékony beavatkozás lehetőségei, korai fejlesztés jellemzői, bekerülés módja és lehetőségei, együttműködés fontossága és megvalósulása
	Kerekasztal beszélgetés a korai fejlesztés témakörében házigyermekorvosokkal, védőnőkkel
	házi gyermekorvos, védőnő
	15 fő
	e-mailben: info.20@fpsz.net




Fővárosi Pedagógiai Szakszolgálat XXIII. Kerületi Tagintézménye
	Dátum
	Időpont
	Helyszín
	Program megnevezése
	Rövid leírás
	Célcsoport
	Férőhely
	Jelentkezés módja

	2026.11.16.
	10:00
	FPSZ XXIII. Kerületi Tagintézménye
	Kerekasztal-beszélgetés
	Szeretettel várjuk a kerületi védőnőket egy szakmai kerekasztal-beszélgetésre, ahol a Tagintézmény korai fejlesztési szakfeladatának munkatársaival közösen nyílik lehetőség a tapasztalatcserére és az együttműködési lehetőségek áttekintésére.

	Védőnők
	10 fő
	e-mailben: info.23@fpsz.net

